
ŠAKIŲ RAJONO SAVIVALDYBĖS  TARYBA

SPRENDIMAS

DĖL RAJONO SAVIVALDYBĖS TARYBOS 1999 M. GEGUŽĖS 26 D. SPRENDIMO NR. T-59 DALINIO PAKEITIMO
2009 m. gruodžio 23 d. Nr.T-407
Šakiai


Rajono savivaldybės taryba, vadovaudamasi Lietuvos Respublikos vietos savivaldos įstatymo (Žin., 1994, Nr.55-1049; 2008, Nr.113-4290) 6 str. 37 p., Europos Parlamento ir Tarybos 2006 m. gruodžio 12 d. direktyvos 2006/123/EB dėl paslaugų vidaus rinkoje (OL 2006 L 376, p. 36) (toliau – Paslaugų direktyva)  ir atsižvelgdama į Paslaugų direktyvos 15 str. 3 dalyje įtvirtintas nediskriminavimo, būtinybės bei proporcingumo sąlygas, nusprendžia:

1.Iš dalies pakeisti prekybos viešosiose vietose bendrąsias taisykles, patvirtintas rajono savivaldybės tarybos 1999 m. gegužės 26 d. sprendimu Nr. 59 „Dėl prekybos viešosiose vietose ir prekybos turgavietėse taisyklių tvirtinimo“, išbraukiant 1 punkte po žodžio „mokestį“ žodžius „privatūs asmenys ir įmonės“ ir įrašyti žodžius „Fiziniai asmenys - Lietuvos Respublikos ar kitos valstybės narės pilietis, kitas fizinis asmuo, kuris naudojasi Europos Sąjungos teisės aktuose jam suteiktomis judėjimo valstybėse narėse teisėmis ir juridiniai asmenys - Lietuvos Respublikoje įsteigtas juridinis asmuo ar jo filialas, valstybėje narėje įsteigtas juridinis asmuo ar kita organizacija, ar jų filialai“.


2. Konstatuoti, jog šis sprendimas įsigalioja nuo 2009 m. gruodžio 28 d. 
Meras




      
Juozas Bertašius

